CELEX: 31987D0038
Language: el
Date: 1986-12-15 00:00:00
Title: 87/38/ΕΟΚ: Απόφαση της Επιτροπής της 15ης Δεκεμβρίου 1986 σχετικά με την παράταση του πολυετούς προγράμματος προσανατολισμού του αλιευτικού στόλου για το 1986 που υπέβαλε το Βέλγιο σύμφωνα με τον κανονισμό (ΕΟΚ) αριθ. 2908/83 του Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31987D0038

87/38/ΕΟΚ: Απόφαση της Επιτροπής της 15ης Δεκεμβρίου 1986 σχετικά με την παράταση του πολυετούς προγράμματος προσανατολισμού του αλιευτικού στόλου για το 1986 που υπέβαλε το Βέλγιο σύμφωνα με τον κανονισμό (ΕΟΚ) αριθ. 2908/83 του Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 017 της 20/01/1987 σ. 0028 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Δεκεμβρίου 1986  σχετικά με την παράταση του πολυετούς προγράμματος προσανατολισμού του αλιευτικού στόλου για το 1986 που υπέβαλε το Βέλγιο σύμφωνα με τον κανονισμό (ΕΟΚ) αριθ. 2908/83 του Συμβουλίου  (Τα κείμενα στην ολλανδική και στη γαλλική γλώσσα είναι τα μόνα αυθεντικά)  (87/38/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2908/83 του Συμβουλίου της 4ης Οκτωβρίου 1983 σχετικά με την ανάληψη κοινής δράσης για την αναδιάρθρωση, τον εκσυγχρονισμό και την ανάπτυξη του τομέα της αλιείας και την ανάπτυξη του τομέα της υδατοκαλλιέργειας (1), και ιδίως το άρθρο 5,  Εκτιμώντας:  ότι η ισχύς του κανονισμού (ΕΟΚ) αριθ. 2908/83 του Συμβουλίου παρετάθη μέχρι το τέλος του 1986 από τον κανονισμό (ΕΟΚ) αριθ. 3733/85 του Συμβουλίου (2)· ότι η βελγική κυβέρνηση υπέβαλε στις 3 Μαρτίου 1986, πρόγραμμα το οποίο προέβλεπε την παράταση κατά ένα έτος, μέχρι το τέλος του 1986, του προηγούμενου προγράμματος που κάλυπτε την περίοδο από την 1η Ιανουαρίου 1983 ως τις 31 Δεκεμβρίου 1985 και είχε εγκριθεί με την απόφαση 85/112/(ΕΟΚ) της Επιτροπής (3)· ότι στις 2 Οκτωβρίου 1986 διαβίβασε τις τελευταίες συμπληρωματικές πληροφορίες σχετικά με το πρόγραμμα·  ότι η χρονική διάρκεια υλοποίησης του προγράμματος καλύπτει τουλάχιστον τη χρονική διάρκεια που προβλέπεται για την κοινή δράση, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2908/83·  ότι το πρόγραμμα περιλαμβάνει τα στοιχεία που αναφέρονται στο άρθρο 4 του κανονισμού (ΕΟΚ) αριθ. 2908/83·  ότι, λαμβανομένων υπόψη των δυνατοτήτων παραγωγής, των μέτρων διατήρησης και διαχείρισης των αλιευτικών πόρων, των αναγκών για τα εν λόγω προϊόντα καθώς και των προσανατολισμών της κοινής αλιευτικής πολιτικής, το πρόγραμμα μπορεί να αποτελέσει το πλαίσιο βάσει του οποίου θα υποβάλλονται σχέδια κατάλληλα να τύχουν της χρηματοδοτικής συμμετοχής της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εκγρίνεται, με την επιφύλαξη των διατάξεων που αναφέρονται στο παράρτημα Ι, το πολυετές πρόγραμμα προσανατολισμού του αλιευτικού στόλου, το οποίο διαβιβάστηκε από την βελγική κυβέρνηση στις 3 Μαρτίου 1985, όπως συμπληρώθηκε τελευταία στις 2 Οκτωβρίου 1986 και του οποίου τα κύρια στοιχεία αναγράφονται στο παράρτημα ΙΙ.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 15 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 290 της 22. 10. 1983, σ. 1.  (2) ΕΕ αριθ. L 361 της 31. 12. 1985, σ. 78.  (3) ΕΕ αριθ. L 44 της 14. 2. 1985, σ. 44.  ΠΑΡΑΡΤΗΜΑ Ι  ΚΥΡΙΑ ΣΤΟΙΧΕΙΑ ΤΟΥ ΠΟΛΥΕΤΟΥΣ ΠΡΟΓΡΑΜΜΑΤΟΣ ΠΡΟΣΑΝΑΤΟΛΙΣΜΟΥ ΤΟΥ ΑΛΙΕΥΤΙΚΟΥ ΣΤΟΛΟΥ ΠΟΥ ΕΚΠΟΝΗΣΕ Η ΚΥΒΕΡΝΗΣΗ ΤΟΥ ΒΕΛΓΙΟΥ ΣΤΑ ΠΛΑΙΣΙΑ ΤΟΥ ΚΑΝΟΝΙΣΜΟΥ (ΕΟΚ) αριθ. 2908/83  1. Στόχος του προγράμματος  Η διατήρηση, κατά την περίοδο ισχύος του προγράμματος, της αλιευτικής δραστηριότητας του στόλου στα επίπεδα του 1982, παράλληλα όμως με την αναδιάρθρωση και τον εκσυγχρονισμό του αλιευτικού τομέα με σκοπό να εξασφαλισθεί η ικανοποιητική αποδοτικότητά του.  2. Οροθέτηση της ζώνης που αφορά το πρόγραμμα  Η βελγική επικράτεια και ειδικότερα η επαρχία της Δυτικής Φλάνδρας.  3. Διάρκεια του προγράμματος  Η διάρκεια του προγράμματος καλύπτει την περίοδο από 1ης Ιανουαρίου 1986 έως τις 31 Δεκεμβρίου 1986.  4. Στόχοι του προγράμματος  Οι επιδιωκόμενοι στόχοι είναι οι εξής:  - η διατήρηση ή η ενδεχόμενη βελτίωση της αποδοτικότητας των αλιευτικών επιχειρήσεων:  α) η διατήρηση του στόλου σε 200 σκάφη με δυναμικό 22 000 κοχ και 96 000 hp και μέσα στα όρια αυτά:  - ο αυστηρός περιορισμός της συνολικής ιπποδύναμης των δοκότρατων σε 65 000 hp με ανώτατο όριο ιπποδύναμης για κάθε σκάφος 1 200 hp, ο περιορισμός για τα  - Eurokotters σε 5 000 hp περίπου·  β) η διατήρηση του παραδοσιακού χαρακτήρα των επιχειρήσεων.  5. Για να επιτευχθούν οι εν λόγω στόχοι προτείνονται τα εξής μέτρα:  α) για τη διατήρηση του παραδοσιακού χαρακτήρα του στόλου:  - δίνεται προτεραιότητα στους εφοπλιστές των οποίων τα τέκνα είναι επίσης αλιείς και ειδικότερα σε εκείνους που είναι σε θέση να καλύψουν το 20 % της επένδυσης με δικά τους κεφάλαια προτού να χορηγηθεί οποιαδήποτε ενίσχυση από τις κρατικές αρχές. Το ποσό αυτό μπορεί να μειωθεί αν πρόκειται για νέους, επιτυχημένους αλιείς·  β) για την ανανέωση και τον εκσυγχρονισμό του στόλου θα πρέπει, παράληλα με την επιδίωξη των στόχων του προγράμματος, να δίνεται προτεραιότητα:  - στο στόλο παράκτιας αλιείας (μικρές μηχανότρατες και σκάφη για την αλίευση γαρίδας),  - στα αλιευτικά σκάφη πολλαπλών χρήσεων, τα οποία δεν είναι εξοπλισμένα με δοκότρατες·  γ) δεν χορηγείται χρηματική ενίσχυση από το κράτος μέλος το 1986 για τη ναυπήγηση δοκότρατων, εκτός αν πρόκειται για:  - αντικατάσταση σκαφών που απωλέσθησαν στη θάλασσα,  - ναυπήγηση σκαφών ειδικά για την αλιεία γαρίδων·  δ) επιπλέον τηρούνται οι ακόλουθες προτεραιότητες ανάλογα με την περιοχή:  - μικρά ακτοπλοϊκά σκάφη και μικρά σκάφη για την αλίευση γαρίδας:  1. Nieuwpoort,  2. Οστάνδη,  3. Zeebrugge,  - μηχανότρατες πλαγίας αλιείας:  1. Οστάνδη και Nieuwpoort,  2. Zeebrugge.  6. Προβλέψεις όσον αφορά τις επενδύσεις για ναυπηγήσεις με σκοπό την επίτευξη του στόχου που αναφέρεται στην παράγραφο 4  Η ανανέωση του στόλου μπορεί να εξασφαλιστεί μέσω της αντικατάστασης 8 έως 9 σκαφών ετησίως.  Οι ετήσιες επενδύσεις θα ανέλθουν περίπου σε 400 έως 450 εκατομμύρια βελγικά φράγκα ή 9 έως 10 εκατομμύρια ECU. ΠΑΡΑΡΤΗΜΑ ΙΙ  ΤΕΛΙΚΑ ΣΥΜΠΕΡΑΣΜΑΤΑ  1. Η Επιτροπή θεωρεί ότι η παράταση του προγράμματος για το 1986, που υποβλήθηκε από τη βελγική κυβέρνηση, το οποίο αποτελεί το πλαίσιο των κοινοτικών και εθνικών χρηματοδοτικών παρεμβάσεων, αντιπροσωπεύει, μετά την υιοθέτηση της κοινής αλιευτικής πολιτικής, μια ενέργεια μεσοπρόθεσμης αναδιάρθρωσης του αλιευτικού στόλου και αποσκοπεί στην εξασφάλιση ικανοποιητικών χρηματοδοτικών όρων για τον τομέα της αλιείας και στη βελτίωση του εισοδήματος των ενδιαφερομένων.  2. Δεδομένου ότι το αλιευτικό δυναμικό που ορίσθηκε στο προηγούμενο πρόγραμμα, το οποίο κάλυπτε την περίοδο από την 1η Ιανουαρίου 1983 έως τις 31 Δεκεμβρίου 1985, φαίνεται να έχει επιτευχθεί, η Επιτροπή ζητά από τη βελγική κυβέρνηση να ελέγχει προσεκτικά την ανάπτυξη του βελγικού αλιευτικού στόλου.  3. Η Επιτροπή υπενθυμίζει ότι οι προβλέψεις οι σχετικές με τις επενδύσεις που περιλαμβάνονται στο παρόν πρόγραμμα δεν προδικάζουν την ενδεχόμενη χορήγηση κοινοτικών χρηματοδοτικών συνδρομών.